Skolens ansatte ga autistisk 18-åring strømsjokk

(VG Nett) Denne overvåkningsvideoen viser hvordan skolen håndterte autistiske Andre (18).

Jonas Wikborg

Audun Beyer-Olsen

Oppdatert 31. mars 2016

Artikkelen er over syv år gammel

Andre McCollins skal ha nektet å ta av seg jakken. Da reagerte skolens ansatte med å gi 18-åringen strømsjokk. Deretter ble han bundet på hender og føtter med ansiktet ned.

Hendelsen skjedde i 2002 på skolen Judge Rotenberg Center i Massachusetts i USA. Moren til Andre, Cheryl McCollins, har nå saksøkt tre leger og skolen for uaktsom opptreden i forbindelse med strømsjokkene.

Saken til McCollins er bare en av mange lignende historier i offentlige amerikanske skoler, skriver ABC News.

Ville ikke forlate baskethallen - døde

En med lignende historie er Sheila Foster. Hun mistet sin 16 år gamle sønn, Corey, etter at han ble tatt hånd om og lagt i bakken av skolens ansatte. Dette fordi han angivelig ikke ville forlate basketballhallen på skolen sin i Yonkers, like utenfor New York.

- Jeg vet jeg ikke mer får føle han klemme meg, eller si «jeg elsker deg, mamma», sier en tårefull Sheila Foster til ABC News.

- Noen må holdes ansvarlig for dette, for min sønn er død. Dette burde ikke hende en gang til med et annet barn eller en annen familie, sier hun.

- De ansatte drepte han

Foster har saksøkt Leake & Watts, en spesialskole for studenter med atferdsvansker og læringsproblemer. Skolen forsvarer sine ansatte, på tross av det tragiske utfallet.

Overvåkningsbilder fra basketballhallen viser at Corey spiller basket på lik linje med andre elever og ansatte. Minutter senere blir han omringet av skolens ansatte og trengt opp i et hjørne. Der legger de tenåringen i bakken med ansiktet ned.

Etter nesten tre kvarter blir han fjernet fra gymsalen på en båre.

- De sirklet han inn som om de var en gjeng, sier Foster-familiens advokat, Jacob Oresky, og fortsetter:

- De ansatte ved Leake & Watts utøvde mye makt overfor Corey Foster, og de drepte han, sier advokaten.

En obduksjonsrapport slår imidlertid fast at det hele var et uhell, og beskriver at Corey døde som følge av «hjertestans under en opphisset tilstand mens han ble forsøkt beroliget.»

«Skrikerom»

For å ta hånd om elever som ikke oppfører seg, har andre skoler gått til tiltak som låste, polstrede celle-lignende rom, også kalt «skrikerom». Disse har også ført til protester, og en av de som nå er i harnisk er Leslie Noyes, moren til en syv år gammel gutt i Pheonix, Arizaona, som ble låst inne i et slikt rom. Etter at sønnen hadde tilbragt mesteparten at skoledagen sin i rommet, filmet hun det polstrede rommet i skjul. Hun sier etterpå at hun har fått vite at sønnen skal ha blitt låst inne 17 ganger, men skolen hevder på sin side at det korrekte antall er tre.

- Jeg følte en sterk avsky. Jeg vet at han en gang ble plassert i rommet litt etter klokken 10.00 og var der til skoledagen endte 15.30. Han måtte til og med spise lunsjen sin der, og siden han ikke fikk lov til å gå ut for å bruke badet, måtte han urinere i rommet, forteller moren, som har saksøkt skolen.

På grunn av søksmålet, kan ikke skoledistriktet uttale seg angående denne saken spesifikt, men på generelt grunnlag kan de si følgende:

- Isolering er den siste metoden skolen bruker i forbindelse med atferdsproblemer. Våre ansatte er lært opp til å opptre ikke-voldelig ved krisesituasjoner og prioriterer elevens sikkerhet først til alle tider. Elevers sikkerhet er viktig og er vår førsteprioritet, sier talsperson for skoledistriktet Deer Valley Unified, Heidi Vaga.

McCollins til enighet

Tilbake til McCollins-familien, så inngikk de et forlik med skolen, som på sin side forsvarte behandlingen. Judge Rotenberg Center sier de bare utøver sjokkterapi i de mest alvorlige tilfellene. De sier at støtbehandlingen er effektiv, men at de dessuten har redusert antallet støt en elev kan motta over et gitt tidsrom, og at man ikke lenger kan gi støt til elever som er fastbundet.

Det er også de som roser programmet. En uttalelse fra en mor gitt til ABC News via skolens kontor, beskriver programmet som mirakuløst.

- For tre år siden angrep datteren min alle som kom nær henne, og støtbehandlingen ga så å si umiddelbare resultater. Nå kommer hun hjem på besøk, har en romkamerat på skolen, går ut på middag med venner og er mer tilfreds på skolen, lyder uttalelsen.

Foreldre har slått seg sammen

I motsetning til McCollins-familien, så har ikke Foster-familien kommet til noen enighet. De har slått seg sammen med er rekke andre foreldre i USA, og nå ønsker de en bedre og lovpålagt standard for tvungen behandling av elever.

- Det er tusenvis av barn som har blitt traumatisert og skadet i slike sammenhenger, og det er rett og slett uakseptabelt, sier George Miller, en av sponsorene til den sammenslåtte gruppen.

Skolene vil fortsette

Lobbyister fra skolene mener imidlertid at man må fortsette å tillate denne typen behandling.

- Det er situasjoner der barnet vil gå amok og ende opp med å skade seg selv eller andre dersom du ikke har myndighet til å gripe inn fysisk, sier sjefen for den amerikanske foreningen for skoleadministratorer, Daniel Domenech.

Publisert: 02.12.12 kl. 21:16 Oppdatert: 31.03.16 kl. 12:37

Les også

Mer om USA